Kl. 7.01 den 4. maj afsendte ''Yorktown'' en første angrebsbølge bestående af 12 [[Douglas TBD Devastator|TBD Devastator]] [[torpedobombefly]] og 28 [[Douglas SBD Dauntless|SBD Dauntless]] [[styrtbombefly]]  fra en position omkring  160 km syd for Guadalcanal. Flyene indledte deres angreb på Shimas skibe, som lå for anker ved Tulagi kl. 8.50, og blev totalt overrasket.<ref>Cressman, ''That Gallant Ship'', p. 87.</ref> ''Okinoshima'' og de to destroyere var placeret så de kunne udgøre en beskyttende barriere for ''Azumasan Maru'' og ''Kōei Maru'' som havde travlt med at landsætte tropper og materiel. De tre minestrygere var netop afsejlet for at støtte invasionen ved Port Moresby og var stadig nærTulagi. Selv om de amerikanske piloter i den første bølge hævdede at de hadve ramt mange af de opankrede skibe med bomber og torpedoer, ramte de rent faktisk kun ''Okinoshima'', som fik mindre skader og ''Kikuzuki'', som fik store skader. ''Kikuzuki'' blev med assistance fra en af ubådsjagerne sat på grund på Gavutu i et forsøg på at undgå at den sank. I mellemtiden lettede alle de andre skibe anker og forsøgte at undslippe fra havnen. Et amerikansk styrtbombefly ødelagde en japansk [[Mitsubishi F1M]]2 "Pete" [[Vandflyver|flyvebåd]], som forsøgte at lette under angrebet.<ref name="Dull127">Dull, ''Imperial Japanese Navy'', p. 127.</ref><ref>Cressman, p. 87–8, Lundstrom, p. 147, og Nevitt, ''Combinedfleet.com'', "IJN Kikuzuki: Tabular Record of Movement."</ref>
[[Fil:YorktownTulagiSBD.jpg|thumb|left|''Yorktown'' [[Douglas SBD Dauntless|SBD-3]] styrtbombefly vender tilbage til deres hangarskib efter at have angrebet japanske skibe i havnen på Tulagi.]]
Historie